772 kulturális program ovisnak, tanulónak
Csongrád, Csanytelek - 10–12 ezer tanórányi lehetõséget biztosít csongrádi és csanyteleki gyerekek számára a csongrádi Csemegi Károly Könyvtár és Információs Központ által szeptemberben indított Délibáb programsorozat.
Horváth Varga Margit igazgató lapunk érdeklõdésére elmondta: olyan hiánypótló, Csongrád megyében egyedülálló kezdeményezésrõl van szó, amelyben több ezer iskolás és óvodás vehet részt ingyenesen. Összesen 48-féle tevékenységet, jövõ õszig 772 eseményt ajánl az intézmény a gyerekeknek. A program – amelynek megvalósítására 37 millió forintos támogatást nyert a könyvtár – lényege, hogy oktatási és nevelési intézményekkel együttmûködve olyan szabadidõs foglalkozásokat szervezzenek a 14 év alatti korosztálynak, amelyben szerepet kap a tehetséggondozás, a kulturális és környezetvédelmi értékek megõrzése, valamint egymás elfogadása is.
Utóbbit segítheti elõ az osztályteremszínház, amikor színészek segítségével mára általánossá vált problémás helyzeteket – például iskolai erõszak, megfélemlítés – beszélnek ki és játszanak el a gyerekek. Fuvola, hegedû és trombita hangszerekre mesterkurzust szerveznek, nyáron pedig zenei táborba várják az iskolásokat. A Széchenyi-iskola növényházában például háztartástanszakkör indul, ahol a növénytermesztés alapjait sajátíthatják el a jelentkezõk. Egyebek mellett még kézmûves-, helytörténeti, matematika- és szorobánszakkör is szerepel a kínálatban. Drámapedagógiai foglalkozások is bekerültek a programsorozatba, amely jövõ nyáron környezetvédelmi, dráma- és mesetáborral zárul. A programokról eseménynaptárt készítettek, amely elérhetõ a könyvtár honlapján.
gyermek program Csongrád Csanytelek oktatás